พอดีว่าเป็นเหมือนตุ่มสิวที่ปากช่องคลอด.. เวลาปัสสาวกับนั่งหรือนอน มันจะแสบๆเจ๊บๆ.. มันเป็นอะไรหรอค่ะ
สวัสดีค่ะ อาการเหมือนเป็นตุ่มสิวตรงปากช่องคลอด เจ็บๆ แสบๆนั้น อาจจะเกิดจาก เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ ซึ่งจากที่กล่าวมาก็เป็นไปได้มาก สาเหตุอื่นๆเช่น ตุ่มแพ้จากการสัมผัส อาจจะคันด้วยได้ ติดไวรัสหูดเช่นหูดหงอนไก่ หูดข้าวสุก หรือมีการอุดตันของต่อมตรงบริเวณอวัยวะเพศ ชื่อต่อมบาร์โทลินการให้ได้การวินิจฉัยที่แน่ชัดอาจต้องอาศัยการตรวจร่างกายหรือนำตัวอย่างของเหลวจากในตุ่มไปตรวจหาเชื้อด้วย แต่หากเป็นการติดเชื้อหรืออักเสบที่ไม่รุนแรงก็อาจจะค่อยๆดีขึ้นเองได้ในเบื้องต้น งดการมีเพศสัมพันธ์ ไม่ไปแกะเกาบริเวณที่เป็น ไม่ให้บริเวณดังกล่าวอับชื้น สังเกตอาการ ถ้าตุ่มโตเร็ว กดเจ็บ มีเลือดหรือหนองไหล ควรไปพบแพทย์เพื่อตรวจเพิ่มเติม